CELEX: 62021TN0490
Language: sk
Date: 2021-08-11 00:00:00
Title: Vec T-490/21: Žaloba podaná 11. augusta 2021 – Vanhoudt/EIB

18.10.2021   
            
            
               SK
            
            
               Úradný vestník Európskej únie
            
            
               C 422/20
            
         
      Žaloba podaná 11. augusta 2021 – Vanhoudt/EIB
      (Vec T-490/21)
      (2021/C 422/28)
      Jazyk konania: francúzština
      
         Účastníci konania
      
      
         Žalobca: Patrick Vanhoudt (Gonderange, Luxembursko) (v zastúpení: L. Levi a A. Champetier, advokátky)
      
         Žalovaná: Európska investičná banka
      
         Návrhy
      
      Žalobca navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
               
            v dôsledku toho
      
                  —
               
               
                  zrušil rozhodnutie zo 16. decembra 2020 v rozsahu, v akom zamieta kandidatúru žalobcu na miesto vedúceho kancelárie viceprezidenta EIB, ako aj rozhodnutie o vymenovaní [dôverné] (1) na dotknuté miesto,
               
            
                  —
               
               
                  v prípade potreby zrušil rozhodnutie zo 17. mája 2021, ktoré bolo žalobcovi oznámené 18. mája 2021, a ktorým boli zamietnuté správne opravné prostriedky žalobcu z 18. decembra 2020 a 17. marca 2021,
               
            
                  —
               
               
                  zaviazal EIB na náhradu nemajetkovej ujmy, ktorá vznikla žalobcovi a ktorá je ex aequo et bono vyčíslená na 4 000 eur,
               
            
                  —
               
               
                  uložil EIB povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na procesných pochybeniach a porušení usmernení v oblasti internej mobility a povyšovaní. V tejto súvislosti žalobca okrem iného tvrdí, že nebol nikdy informovaný o kritériách výberu alebo zložení výberovej komisie.
               
            
                  2.
               
               
                  Druhý žalobný dôvod je založený na porušení oznámenia o voľnom pracovnom mieste a zjavne nesprávnom posúdení. Na podporu tohto žalobného dôvodu žalobca uvádza, že uchádzač vybraný na konci výberového konania zjavne nespĺňal stanovené kritériá.
               
            
                  3.
               
               
                  Tretí žalobný dôvod je založený na porušení povinnosti odôvodnenia.
               
            
                  4.
               
               
                  Štvrtý žalobný dôvod je založený na skutočnosti, že usmernenia a oznámenie o voľnom pracovnom mieste sú vo vzájomnom spojení alebo samostatne nezákonné, pretože porušujú zásady právnej istoty, transparentnosti a riadnej správy vecí verejných
               
            
         (1)  Utajené dôverné údaje.